COMUNA SÎNTANDREI

Nr.4501 din 29.05.2015 

INFORMARE privind intenţia de elaborare 

Plan Urbanistic Zonal „Lotizare teren pentru construire locuinţe cu funcţiuni complementare, nr. cad.51522, 51523, 56305, 56304,  56302, 51525 –             localitatea Sîntandrei, comuna Sîntandrei”
Primăria Sîntandrei anunţă intenţia de elaborare a unui Plan urbanistic zonal Lotizare teren pentru locuinţe cu funcţiuni complementare, în localitatea Sîntandrei, la inițiativa următorilor proprietari de terenuri: S.C. REAL TIME CONSTRUCT S.R.L., Chișvasi Iosif, Grec Mariana, Matei Doina, Chișvasi Gavril.
Terenul studiat se află, conform cu PUG 2006 în vigoare, în intravilan, în U.T.R.3, în partea de est a localității Sîntandrei, la sud de calea ferată Oradea-Cheresig, zonă predominant de locuire cu funcţiuni complementare, cu interdicţie temporară de construire până la întocmirea de P.U.Z.-uri. Acest teren se compune din 6 parcele cu proprietari diferiți, menționați mai sus, cu o suprafață totală de 13339 mp. Accesul la teren se face din drumul județean DJ 797, pe parcela cu nr.cad.51525 destinată acestui scop și paralelă cu str.30 Noiembrie. 
Prin P.U.Z. se propune realizarea a 14 parcele pentru locuinţe amplasate pe o parte a unui drum nou creat cu lăţimea de 9,00m şi carosabil de 6,00m. La capătul nordic terenul se învecinează cu calea ferată, iar între parcelele 5,6 și 7 se continuă un drum perpendicular care va face legătura între str.30 Noiembrie și str. Căprioarei.

Pentru crearea drumului de acces la parcele și realizarea utilităților, iniţiatorii vor dona teren în domeniul public al comunei Sîntandrei care va fi inregistrat în CF ca ”drum public”.
Pe terenul în discuţie nu există echipare tehnico edilitară. Până la realizarea rețelelor stradale de alimentare cu apă și de canalizare se vor executa puțuri forate și rezervoare de vidanjare pe fiecare parcelă. Alimentarea cu energie electrică şi cu gaz se va putea realiza prin extinderea reţelelor existente pe strada 30 Noiembrie. Inițiatorii P.U.Z.-lui au obligația să asigure alimentarea cu energie electrică şi pietruirea noului drum  pe cheltuiala lor.

Etapele preconizate pentru consultarea publicului până la aprobarea P.U.Z. sunt:

1. - informare cu privire la intenţia de elaborare P.U.Z.

2. - consultarea documentaţiei de urbanism, propuneri preliminare

3. - informare cu privire la rezultatele consultării

     Persoana responsabilă cu informarea şi consultarea publicului este Mihuţa Tudora, consilier urbanism în cadrul  Primăriei comunei Sîntandrei - str. Principală, nr.452, tel: 0259-415947 int.16,  e-mail: primaria.santandrei@cjbihor.

PUBLICUL ESTE INVITAT SĂ TRANSMITĂ OBSERVAŢII şi PROPUNERI    privind intenţia de elaborare Plan urbanistic zonal:„Lotizare teren pentru construire locuinţe cu funcţiuni complementare, nr. cad.51522, 51523, 56305, 56304,  56302, 51525 – localitatea Sîntandrei, comuna Sîntandrei”, în perioada 30.05-08.06.2015.

Observaţiile sunt necesare la elaborarea documentaţiei pentru P.U.Z. Răspunsul la observaţiile transmise va fi comunicat in scris persoanelor care au formulat sesizări/ sugestii, în perioada       09.06.15 -11.06.2015.
                                  Primar
                      Consilier Urbanism   

                             Ioan Mărcuş                          

                       Tudora Mihuţa                  

